Novine (TV-serija)
Novine, hrvatska kriminalistička dramska serija koja se od 2016. emitira na programu Hrvatske radiotelevizije. Scenarij je napisao je Ivica Đikić, novinar koji je nekoliko godina ranije služio kao glavni urednik riječkog Novog lista. Radnja se događa na Rijeci, opisuje život i rad novinara i urednika fiktivnog lista Novine, koji se smatra posljednjim nezavisnim i "ozbiljnim" listom u Hrvatskoj, odnosno iskušenja koja pred njih dovodi preuzimanje od strane "sirovog", ali vlašću povezanog, građevinskog tajkuna, čiji lik tumači Aleksandar Cvjetković. Seriju, koja je također najvećim dijelom snimana u Rijeci, režirao je Dalibor Matanić. Kritičari su zapazili snažan utjecaj tzv. nordic noir televizijskih trilera, kao i popularne američke TV serije Žica kojoj se odaje počast brojnim detaljima. Serija je zanimljiva i po mjestu radnje, gradu Rijeci, koja se vrlo rijetko pojavljivala kao mjesto radnje u hrvatskim filmovima i serijama. 2018. objavljeno je da je postala prva dramska serija na hrvatskom jeziku koja se emitira na Netflixu.